ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
‘డిజిటల్ ఇండియా’కు ఆరేళ్లు నిండిన నేపథ్యంలో వివిధ పథకాల లబ్ధిదారులతో సంభాషించనున్న ప్రధాని నరేంద్ర మోదీ
భారతదేశాన్ని డిజిటల్ సాధికారతగల సమాజంగా, విజ్ఞాన ఆర్థికవ్యవస్థగా పరివర్తనాత్మక మార్గంలో నడిపే దార్శనికతతో కూడిన కీలక కృషిలో భాగంగా ‘డిజిటల్ ఇండియా’కు శ్రీకారం చుట్టి 2021 జూలై 1నాటికి ఆరేళ్లు పూర్తవుతున్నాయి. ప్రధానమంత్రి శ్రీ నరేంద్ర మోదీ ఈ ప్రతిష్టాత్మక కార్యక్రమాన్ని 2015 జూలై 1న ప్రారంభించారు. అటుపైన నవభారత విజయగాథల్లో ఇదొక కీలక ఘట్టంగా ఆవిర్భవించింది. ఆ మేరకు అన్ని సేవలకూ మార్గం సుగమం కావడంతోపాటు ప్రభుత్వాన్ని ప్రజలకు చేరువ చేయడం, పౌరులతో నిరంతర సంబంధాలు, ప్రజలకు సాధికారత వంటి లక్ష్యాల సాధన దిశగా ముందంజకు దోహదపడింది.
ప్రధానమంత్రికి ప్రీతిపాత్రమైన పథకాల్లో ఒకటిగా ఇది ఆరేళ్లు పూర్తి చేసుకున్న నేపథ్యంలో కేంద్ర ఎలక్ట్రానిక్స్-సమాచార సాంకేతిక మంత్రిత్వశాఖ  ఒక ప్రత్యేక కార్యక్రమం ఏర్పాటు చేసింది. ప్రధానమంత్రి శ్రీ నరేంద్ర మోదీ ఇందులో ప్రసంగించడంతోపాటు ‘డిజిటల్ ఇండియా’ భాగంగా అమలవుతున్న వివిధ పథకాల లబ్ధిదారులతోనూ సంభాషించనున్నారు. జూలై 1న నిర్వహించే ఈ కార్యక్రమం కేంద్ర ఎలక్ట్రానిక్స్-సమాచార సాంకేతిక; చట్టం-న్యాయం-సమాచార శాఖల మంత్రి శ్రీ రవిశంకర్ ప్రసాద్ ప్రారంభోపన్యాసంతో మొదలవుతుంది. అనంతరం ‘డిజిటల్ ఇండియా’ సాధించిన ప్రధాన విజయాలను వీడియో రూపంలో ప్రదర్శిస్తారు. అటుపైన డిజిటల్ ఇండియా కింద వివిధ పథకాలద్వారా ప్రయోజనం పొందిన లబ్ధిదారులతో ప్రధానమంత్రి మాటామంతీలో పాల్గొంటారు. ఈ కార్యక్రమానికి కేంద్ర ఎలక్ట్రానిక్స్-సమాచార సాంకేతిక మంత్రిత్వశాఖ కార్యదర్శి శ్రీ అజయ్ సాహ్నీ వ్యాఖ్యతగా వ్యవహరిస్తారు.
ఈ వేడుక ప్రారంభం కాబోతున్న నేపథ్యంలో- “దేశవ్యాప్తంగా డిజిటల్ ఇండియా కింద ప్రయోజనం పొందిన లబ్ధిదారులతో ప్రధానమంత్రి పాల్గొనే ఈ కార్యక్రమం ఎంతో సౌహార్ద సంభాషణగా, సమాచారాత్మకంగా సాగుతుంది. ప్రధానమంత్రి నుంచి మాకు అపూర్వ మార్గదర్శకత్వం, మద్దతు లభించడం మేమెంతో గర్వించాల్సిన సందర్భం. ఆయన క్రియాశీల నాయకత్వాన ‘డిజిటల్ ఇండియా’ కార్యక్రమాలను ముందుతీసుకెళ్లేందుకు మేం సిద్ధంగా ఉన్నాం” అని డిజిటల్ ఇండియా కార్పొరేషన్కు ఎండీ-సీఈవోగానూ, మంత్రిత్వశాఖలోని ‘ఎన్ఈజీడీ’ అధ్యక్షుడు-సీఈవోగానూ బాధ్యతలు నిర్వర్తిస్తున్న అభిషేక్ సింగ్ అన్నారు. లబ్ధిదారులతో మాటామంతీ పూర్తయ్యాక ప్రధానమంత్రి ప్రసంగిస్తారు. డిజిటల్ ఇండియా కింద సాధించిన వివిధ విజయాలను, కొన్నేళ్లుగా ప్రజలను సంధానించడంలో చేరుకున్న మైలురాళ్లను గురించి ఆయన ఈ సందర్భంగా వివరిస్తారు. ఈ పథకాన్ని మరింత ముందుకు తీసుకెళ్లడంలోగల వివిధ పరిణామాలను, చేయాల్సిన కృషిని ఆయన రేఖామాత్రంగా వివరిస్తారు.
ఈ వేడుకల్లో భాగంగా అన్ని ప్రసంగాలు, లబ్ధిదారులతో మాటామంతీ వాస్తవిక సాదృశ మాధ్యమంలో https://pmindiawebcast.nic.in ద్వారా నిర్వహించబడతాయి. ఆ మేరకు 2021 జూలై 1న ఉదయం 11:00 గంటల నుంచి ప్రత్యక్ష ప్రసారం కానున్న ఈ అద్భుత కార్యక్రమానికి పౌరులందరూ ఆహ్వానితులే. అంతేకాకుండా సామాజిక మాధ్యమ వేదికలైన ఫేస్బుక్, యూట్యూబ్లలోని ‘డిజిటల్ ఇండియా’ హ్యాండిళ్లద్వారా కూడా ఈ ప్రత్యక్ష ప్రసారం లభ్యమవుతుంది.
(Visitor Counter : 184
ప్రధాన మంత్రి కార్యాలయం
ఇండియా-యుఎఇ వర్చువల్ సమిట్
ప్రధాన మంత్రి శ్రీ నరేంద్ర మోదీ మరియు అబు ధాబి క్రౌన్ ప్రిన్స్, ఇంకా యుఎఇ సాయుధ బలగాల డిప్యూటీ సుప్రీం కమాండర్ శ్రీ శేఖ్ మొహమ్మద్ బిన్ జాయద్ అల్ నాహ్ యాన్ 2022వ సంవత్సరం ఫిబ్రవరి 18వ తేదీ నాడు ఒక వర్చువల్ సమిట్ ను నిర్వహించనున్నారు. భారతదేశం తన స్వాతంత్య్రాని కి 75 సంవత్సరాల ను ‘ఆజాదీ కా అ మృత్ మహోత్సవ్’ గా జరుపుకొంటున్న మరియు యుఎఇ తన స్థాపన తాలూకు 50వ వార్షికోత్సవాన్ని వేడుక గా జరుపుకొంటన్న సందర్భం లో రెండు దేశాల మధ్య చరిత్రాత్మకమైనటువంటి మరియు మైత్రిపూర్ణమైనటువంటి సంబంధాల పట్ల వారి దృష్టి కోణాన్ని నేత లు ఇరువురు వెల్లడి చేసే అవకాశం ఉంది.
ఇరువురు నేత లు ద్వైపాక్షిక సహకారాన్ని గురించి చర్చించడం తో పాటు పరస్పర హితం ముడిపడిన ప్రాంతీయ అంశాల పైన మరియు అంతర్జాతీయ అంశాల పైన వారి అభిప్రాయాల ను కూడా ఒకరికి మరొకరు తెలియజేసుకోనున్నారు.
ఇటీవలి కొన్నేళ్ళ లో భారతదేశాని కి, యుఎఇ కి మధ్య ద్వైపాక్షిక సంబంధాలు అన్ని రంగాల లో సుదృఢం అయ్యాయి. అంతేకాక ఇరు పక్షాలు కలిసికట్టుగా ఒక విస్తృత వ్యూహాత్మక భాగస్వామ్యాన్ని మొదలుపెట్టాయి. ప్రధాన మంత్రి 2015వ సంవత్సరం లో, 2018వ సంవత్సరం లో మరియు 2019వ సంవత్సరం లో యుఎఇ ని సందర్శించారు; అబు ధాబి క్రౌన్ ప్రిన్స్ 2016వ సంవత్సరం లో మరియు 2017వ సంవత్సరం లో భారతదేశాన్ని సందర్శించారు. రెండు పక్షాల మధ్య మంత్రుల స్థాయి సంద్భనలు కూడా నిరంతరం సాగుతున్నాయి. వాటి లో విదేశీ వ్యవహారాల శాఖ మంత్రి జరిపిన మూడు యాత్ర లు, 2021వ సంవత్సరం లో వాణిజ్యం మరియు పరిశ్రమ శాఖ మంత్రి యుఎఇ సందర్శన భాగం గా ఉన్నాయి.
కోవిడ్-19 మహమ్మారి కాలం లో ఆరోగ్య సంరక్షణ, ఇంకా ఆహార భద్రత వంటి ముఖ్య రంగాల లో ఉభయ పక్షాలు సన్నిహిత సమన్వయం తో పని చేశాయి. ద్వైపాక్షిక వ్యాపారం, పెట్టుబడి, ఇంకా శక్తి సంబంధాలు నిరంతరం పటిష్టం గా ఉన్నాయి. దీనితో పాటు ఉభయ పక్షాలు నవీకరణ యోగ్య శక్తి, స్టార్ట్-అప్స్, ఫిన్ టెక్ వగైరా కొత్త రంగాల లో వాటి సహకారాన్ని బలపరచుకొంటున్నాయి. దుబయి ఎక్స్ పో 2020 లో అన్నిటికంటే పెద్ద మండపాల లో ఒక మండపం లేదా పెవిలియన్ లో భారతదేశం పాలుపంచుకొంటోంది.
ద్వైపాక్షిక సంబంధాలలో ఒక ప్రధానమైనటువంటి ఒక కార్యక్రమం ఏది అంటే అది కోంప్రిహెన్సివ్ ఇకానామిక్ పార్ట్ నర్ శిప్ అగ్రిమెంట్  అనేదే. సిఇపిఎ సంబంధి సంప్రదింపులు 2021వ సంవత్సరం సెప్టెంబర్ లో మొదలై, అవి పూర్తి అయ్యాయి కూడాను. ఈ ఒప్పందం భారతదేశానికి, యుఎఇ కి మధ్య ఆర్థికపరమైన మరియు వాణిజ్యపరమైన బంధాన్ని తదుపరి స్థాయి కి తీసుకు పోనుంది. యునైటెడ్ అరబ్ ఎమిరేట్స్ నిజానికి భారతదేశాని కి మూడో అతి పెద్ద వ్యాపార భాగస్వామి గా ఉంది. మరి ద్వైపాక్షిక వ్యాపారం, ఇంకా పెట్టుబడి సంబంధాల లో చెప్పుకోదగ్గ వృద్ధి చోటుచేసుకోగలదన్న అంచనా ఉంది.
యుఎఇ లో విశాలమైన భారతీయ సముదాయం నివసిస్తున్నది. ఈ సముదాయం సంఖ్య సుమారు 3.5 మిలియన్ గా లెక్క కు వస్తుంది. మహమ్మారి కాలం లో భారతదేశ సముదాయాని కి సమర్ధన ను అందించినందుకు గాను యుఎఇ నాయకత్వాని కి భారతదేశం పక్షాన ప్రశంస ను ప్రధాన మంత్రి వ్యక్తం చేశారు. యుఎఇ నాయకత్వం సైతం భారతదేశాని కి చెందిన సముదాయం అభివృద్ధి పరం గా అందించిన తోడ్పాటు ను అభినందించింది. మహమ్మారి కాలం లో ఇరు పక్షాలు ఒక ‘ఎయర్ బబుల్ అరేంజ్ మెంట్ ’ అంశం లో పరస్పరం అంగీకారాన్ని వ్యక్త పరచాయి. తత్ఫలితం గా, కోవిడ్-19 వివిధ సవాళ్ళ ను రువ్వినప్పటికీ ఉభయ దేశాల ప్రజల మధ్య రాక పోకలు సాధ్యపడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 181.89 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 23,087
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.75%
గత 24 గంటల్లో 2,542 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,73,057 కు పెరిగింది.
గత 24 గంటల్లో 1,778 కొత్త కేసులు నమోదయ్యాయి.
రోజువారీ పాజిటివిటీ రేటు 0.26%
వారపు పాజిటివిటీ రేటు 0.36%
గత 24 గంటల్లో చేసిన 6,77,218 కొవిడ్ పరీక్షలతో కలిపి ఇప్పటివరకు 78.42 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు/కేంద్రపాలిత ప్రాంతాలతో కోవిడ్ వ్యాక్సినేషన్ స్థితిగతులపై ఆరోగ్య మంత్రిత్వ శాఖ సమీక్ష
తగినంత మోతాదులో అందుబాటులో ఉన్న నేపథ్యంలో టీకాల రెండవ మోతాదు కవరేజీపై రాష్ట్రాలు/కేంద్రపాలిత ప్రాంతాలు దృష్టి పెట్టాలని విజ్ఞప్తి
అంతర్జాతీయ ప్రయాణం కోసం కొత్త మార్గదర్శకాలను రూపొందించడంలో రాష్ట్రాలు/కేంద్రపాలిత ప్రాంతాల నుండి సూచనల స్వీకరణ
రాష్ట్ర ఆరోగ్య శాఖ కార్యదర్శులు, ఎన్హెచ్ఎం ఎండీలతో కేంద్ర ఆరోగ్య కార్యదర్శి శ్రీ రాజేష్ భూషణ్ కోవిడ్ 19 టీకా పురోగతిని వీడియో కాన్ఫరెన్స్  ద్వారా సమీక్షించారు. ప్రపంచవ్యాప్తంగా ఇటువంటి అతిపెద్ద కసరత్తుల్లో ఒకటి అయిన కోవిడ్ 19 టీకా కార్యక్రమం, దేశవ్యాప్తంగా 16 జనవరి 2021 న గౌరవనీయ ప్రధాన మంత్రి, శ్రీ నరేంద్ర మోదీ ప్రారంభించారు. దేశం బిలియన్ డోస్ల టీకాను వేసిన సంరంభానికి దగ్గరగా ఉన్నందున, పౌరులందరికీ టీకాలు వేయడానికి చేసిన కృషికి రాష్ట్రాలు/కేంద్రపాలిత ప్రాంతాలను ఆరోగ్య కార్యదర్శి అభినందించారు. అర్హత ఉన్న గణనీయమైన సంఖ్యలో లబ్ధిదారులు ఇంకా తమ 2 వ మోతాదును అందుకోలేదని ప్రముఖంగా ప్రస్తావించారు. రాష్ట్రాలు, కేంద్రపాలిత ప్రాంతాలు ఈ రెండవ టీకా మోతాదుపై దృష్టి పెట్టాలని కోరారు.
2 వ మోతాదు కోసం ఎదురుచూస్తున్న వ్యక్తులకు టీకాలు వేయడానికి అనేక రాష్ట్రాలు తగిన మోతాదులను కలిగి ఉన్నాయని సూచించారు. భారతదేశం రాష్ట్రాలు/కేంద్రపాలిత ప్రాంతాలకు అదనపు టీకా మోతాదులను అందించే స్థితిలో ఉంది, తద్వారా వారు పైన పేర్కొన్న పనిని పూర్తి చేయవచ్చు. వేగాన్ని పెంచడానికి మరియు టీకా డ్రైవ్ను వేగవంతం చేయడానికి కూడా ప్రోత్సహిస్తున్నారు.
కేంద్రీకృత చర్యల కోసం తక్కువ కవరేజ్ ఉన్న జిల్లా లను గుర్తించి ప్రాధాన్యత ఇవ్వాలని రాష్ట్రాలు మరియు కేంద్రపాలిత ప్రాంతాలకు సూచించారు. సమీకరణ ప్రయత్నాలు, స్థానిక సవాళ్లను పరిష్కరించడం, అదనపు కోవిడ్ టీకా కేంద్రాల అవసరం మరియు గ్రామీణ ప్రాంతాల్లో యాక్సెస్ మెరుగుపరచడం కోసం అన్వేషించాలని సూచించారు. రెండవ డోస్ కవరేజీని మెరుగుపరచడానికి తమ వ్యూహాలను పంచుకోవాలని కూడా వారు అభ్యర్థించారు. అంతర్జాతీయ ట్రావెల్ కోసం గత ఏడాది కాలంలో ఆరోగ్య మంత్రిత్వ శాఖ వివిధ ఎస్ఓపిలను జారీ చేసింది.
|
ఆరోగ్య, కుటుంబ సంక్షేమ మంత్రిత్వ శాఖ
|
178.83 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 26.19 లక్షలకు పైగా డోసులు నిర్వహణ
ప్రస్తుత రికవరీ రేటు 98.66%
గత 24 గంటల్లో నమోదయిన కొత్త కేసులు 5,476
దేశవ్యాప్త క్రియాశీల కేసుల సంఖ్య 59,442
వారపు పాజిటివిటీ రేటు 0.77%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 26.19 లక్షలకు పైగా  డోసులతో కలిపి, 178.83 కోట్ల  డోసులను టీకా కార్యక్రమం అధిగమించింది. 2,07,34,782 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,02,100
|
|
రెండో డోసు
|
|
99,75,499
|
|
ముందు జాగ్రత్త డోసు
|
|
42,43,775
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,10,450
|
|
రెండో డోసు
|
|
1,74,59,170
|
|
ముందు జాగ్రత్త డోసు
|
|
63,80,333
|
|
15-18 ఏళ్ల వారు
|
|
మొదటి డోసు
|
|
5,53,77,120
|
|
రెండో డోసు
|
|
3,08,21,856
|
|
18-44 ఏళ్ల వారు
|
|
మొదటి డోసు
|
|
55,25,51,826
|
|
రెండో డోసు
|
|
44,95,32,588
|
|
45-59 ఏళ్ల వారు
|
|
మొదటి డోసు
|
|
20,23,99,294
|
|
రెండో డోసు
|
|
18,13,70,583
|
|
60 ఏళ్లు పైబడినవారు
|
|
మొదటి డోసు
|
|
12,65,07,775
|
|
రెండో డోసు
|
|
11,29,50,259
|
|
ముందు జాగ్రత్త డోసు
|
|
99,96,621
|
|
ముందు జాగ్రత్త డోసులు
|
|
2,06,20,729
|
|
మొత్తం డోసులు
|
|
1,78,83,79,249
గత 24 గంటల్లో 9,754 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,23,88,475 కు పెరిగింది.
దేశవ్యాప్త రికవరీ రేటు 98.66 శాతానికి చేరింది.
గత 24 గంటల్లో 5,476 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 59,442. ఇది మొత్తం కేసుల్లో 0.14 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,09,985 పరీక్షలు చేశారు. దేశవ్యాప్తంగా ఇప్పటివరకు 77.28 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.77 శాతంగా ఉంది. రోజువారీ పాజిటివిటీ రేటు 0.60 శాతంగా నమోదైంది.
పార్లమెంటరీ వ్యవహారాలు
మే 17న న్యూఢిల్లీలో పెన్షన్ అదాలత్ను నిర్వహించనున్న పార్లమెంటరీ వ్యవహారాల మంత్రిత్వ శాఖ
పింఛన్లు, పింఛనుదార్ల సంక్షేమ విభాగం ఆదేశం మేరకు బుధవారం, మే 17, 2023న అన్ని మంత్రిత్వ శాఖలు/ విభాగాలు దేశవ్యాప్త పెన్షన్ అదాలత్ను నిర్వహించనున్నాయి. పార్లమెంటరీ వ్యవహారాల మంత్రిత్వ శాఖ 17 మే 2023న ఉదయం 11.00 గంటల నుంచి వీడియో కాన్ఫరెన్సింగ్ ద్వారా పార్లమెంటరీ వ్యవహారాల మంత్రిత్వ శాఖ పింఛనుదారుల/ కుటుంబ పింఛనుదారుల కోసం పార్లమెంటరీ వ్యవహారాల మంత్రిత్వ, 92, పార్లమెంట్ హౌజ్, న్యూఢిల్లీలోని డిప్యూటీ కార్యదర్శి  కార్యాలయంలో మాత్రమే పెన్షన్ అదాలత్ను నిర్వహిస్తోంది. మంత్రిత్వ శాఖకు చెందిన పింఛనుదారుల, కుటుంబ పింఛనుదారులు పింఛనుకు సంబంధిత ఫిర్యాదులు ఏమైనా ఉంటే, వాటి పరిష్కారం కోసం పెన్షన్ అదాలత్కు హాజరు కావచ్చు.
పింఛనుదారుల, కుటుంబ పింఛనుదార్లు పింఛనుకు సంబంధించిన ఫిర్యాదులను rahul.agrawal[at]gov[dot]in or dhirendra.choubey[at]nic[dot]in అన్న ఇమెయిల్ ఐడికి పంపవచ్చు. మరిన్ని వివరాల కోసం పింఛనుదారులు 011-23034746/23034755 అన్న టెలిఫోన్ నెంబర్లపై కానీ పైన ప్రస్తావించిన ఇమెయిల్ ఐడికి మెయిల్ చేయడం ద్వారా సంప్రదించవచ్చు.
పింఛనుదారులు తమ పేరు, హోదా , పిపిఒ నెంబరు, బ్యాంకు వివరాలు, పదవీవిరమణ చేసిన తేదీ, టెలిఫోన్ నెంబర్లతో సహా చిరునామాలను వారు ప్రస్తావించాలి. పిపిఒ & కోరిజెండమ్ పిపిఒలు / తాజాపరిచిన బ్యాంకు పాస్ పుస్తకాల చివరి రెండు పేజీలను కూడా దరఖాస్తుకు జతపరచాలి. వీడియో కాన్ఫరెన్సింగ్కు సంబంధించిన లింక్ను తగిన సమయంలో ప్రచురిస్తారు.
ప్రధాన మంత్రి కార్యాలయం
మహిళ ల ప్రపంచ బాక్సింగ్ చాంపియన్ శిప్ లో బంగారు పతకాన్ని గెలిచిన నిఖత్జరీన్ గారి కి అభినందనలు తెలిపిన ప్రధాన మంత్రి
అలాగే, కాంస్య పతకాల ను గెలిచినందుకు మనీషా మౌన్ మరియుపర్వీన్ హుడ్డా గారు లకు కూడా ఆయన అభినందనలు తెలిపారు
మహిళ ల ప్రపంచ బాక్సింగ్ చాంపియన్ శిప్ లో బంగారు పతకాన్ని గెలిచిన నిఖత్ జరీన్ గారి ని ప్రధాన మంత్రి శ్రీ నరేంద్ర మోదీ అభినందించారు. కాంస్య పతకాల ను గెలుచుకొన్నందుకు మనీషా మౌన్ గారి కి, పర్వీన్ హుడ్డా గారి కి కూడా ఆయన అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘మన బాక్సింగ్ క్రీడాకారిణులు మనం గర్వపడే కార్యాన్ని సాధించారు. మహిళ ల ప్రపంచ బాక్సింగ్ చాంపియన్ శిప్ లో స్వర్ణ పతకాన్ని గెలిచినందుకు @nikhat_zareen గారి కి ఇవే అభినందన లు. అదే పోటీ లో కాంస్య పతకాల ను సాధించినందుకు మనీషా మౌన్ గారికి మరియు పర్వీన్ హుడ్డా గారి కి కూడా నేను అభినందన లు తెలియజేస్తున్నాను.’’ అని పేర్కొన్నారు.
(
ప్రధాన మంత్రి కార్యాలయం
ప్రపంచం శీతోష్ణస్థితి సంకటాలతోతంటాలు పడుతుంటే, మనం దారి ని చూపి, లైఫ్ స్టైల్ ఫార్ ఇన్ వైరన్ మంట్ – ‘మిశన్ ఎల్ఐఎఫ్ఇ’కార్యక్రమాన్ని ప్రారంభించామన్న ప్రధాన మంత్రి
ఈ రోజు న 77వ స్వాతంత్ర్య దినం సందర్భం లో న్యూ ఢిల్లీ లోని చరిత్రాత్మక ఎర్ర కోట బురుజుల మీది నుండి దేశ ప్రజల ను ఉద్దేశించి ప్రధాన మంత్రి శ్రీ నరేంద్ర మోదీ ప్రసంగిస్తూ, జి20 శిఖర సమ్మేళనం కోసం మనం ‘‘ఒక ప్రపంచం, ఒక కుటుంబం, ఒక భవిష్యత్తు’’ భావన ను ముందుకు తీసుకు వచ్చాం మరి ఆ దిశ లో పాటుపడుతున్నాం’’ అన్నారు. ప్రపంచం శీతోష్ణ స్థితి సంబంధి సంకటాల తో తంటాలు పడుతూ ఉంటే, మనం ఉపాయాన్ని ఇచ్చి లైఫ్ స్టయిల్ ఫార్ ఇన్ వైరన్ మంట్ – మిశన్ లైఫ్ కార్యక్రమాన్ని ప్రారంభించాం అని ఆయన చెప్పారు.
ప్రపంచం యొక్క సమన్వయం తో మనం ఇంటర్ నేశనల్ సోలర్ అలయన్స్ ను ఏర్పాటు చేశాం. మరి అనేక దేశాలు ఇప్పుడు ఇంటర్ నేశనల్ సోలర్ అలయన్స్ లో భాగం అయ్యాయి అని ప్రధాన మంత్రి అన్నారు. జీవ వైవిధ్యం యొక్క ప్రాముఖ్యాన్ని చాటిచెప్పడం తో పాటుగా ‘‘బిగ్ కేట్ అలయన్స్’’ ఏర్పాటు ను కూడా వేగవంతం చేశాం అని ఆయన అన్నారు.
హోం మంత్రిత్వ శాఖ
భద్రత మరియు సరిహద్దు నిర్వహణపై భారత్, బంగ్లాదేశ్ మధ్య 18వ జాయింట్ వర్కింగ్ గ్రూప్  18వ సమావేశం
భారత్ మరియు బంగ్లాదేశ్ మధ్య భద్రత మరియు సరిహద్దు నిర్వహణపై జాయింట్ వర్కింగ్ గ్రూప్  18వ సమావేశం డిసెంబర్ 5 మరియు 6, 2022 తేదీలలో జరిగింది. భారత ప్రతినిధి బృందానికి హోం వ్యవహారాల మంత్రిత్వ శాఖ అదనపు కార్యదర్శి శ్రీ పీయూష్ గోయల్ నాయకత్వం వహించారు. భారత్ మరియు బంగ్లాదేశ్ ప్రభుత్వ ప్రతినిధి బృందానికి బంగ్లాదేశ్ ప్రభుత్వ హోం వ్యవహారాల మంత్రిత్వ శాఖ అదనపు కార్యదర్శి శ్రీ ఎ.కె. ముఖ్లేసూర్ రెహమాన్ నాయకత్వం వహించారు.
న్యూఢిల్లీలో జరిగిన 'నో మనీ ఫర్ టెర్రర్' సదస్సు సందర్భంగా నవంబర్ 18న బంగ్లాదేశ్ హోం మంత్రి శ్రీ అసదుజ్జమాన్ ఖాన్తో కేంద్ర హోం మంత్రి శ్రీ అమిత్ షా సమావేశమయ్యారు. ఆ సమావేశంలో ఇరు పక్షాలు సరిహద్దు నిర్వహణ మరియు సాధారణ భద్రత సంబంధిత సమస్యలపై ద్వైపాక్షిక చర్చలు జరిగాయి.
గత నెలలో ఇరు దేశాల మంత్రుల మధ్య జరిగిన సమావేశాన్ని అనుసరించి నేటి సమావేశంలో ఇరుదేశాల మధ్య అద్భుతమైన ద్వైపాక్షిక సంబంధాలను హైలైట్ చేశారు. భద్రత మరియు సరిహద్దు సంబంధిత అంశాలలో పరస్పర సహకారాన్ని మరింత లోతుగా మరియు బలోపేతం చేయడానికి తమ నిబద్ధతను పునరుద్ఘాటించారు. 1971లో బంగ్లాదేశ్ విముక్తి యుద్ధంలో భారతదేశ సహకారాన్ని ఈ సందర్భంగా బంగ్లాదేశ్ గుర్తుచేసుకుంది.
అంతర్జాతీయ సరిహద్దుల్లో 150 గజాలలోపు సరిహద్దు కంచె, అభివృద్ధి పనులు, అక్రమ క్రాసింగ్, ఉగ్రదాడిని అరికట్టడంలో ద్వైపాక్షిక సహకారం, ఉగ్రవాదంపై పోరు, వ్యవస్థీకృత నేరాలు, స్మగ్లింగ్ తదితర ద్వైపాక్షిక అంశాలపై సమావేశంలో చర్చించారు.
రక్షణ మంత్రిత్వ శాఖ
ఉరాన్లోని నావల్ స్టేషన్ కరంజాలో రెండు మెగావాట్ల సౌర విద్యుత్ ప్లాంటు ప్రారంభం
పశ్చిమ నౌకాదళ స్థావరంలో తొలిసారిగా రెండు మెగావాట్ల సామర్థ్యంతో ఏర్పాటు చేసిన సౌర విద్యుత్ ప్లాంటును వైస్ అడ్మిరల్ అజిత్ కుమార్ ఆన్లైన్ ద్వారా ప్రారంభించారు.
ఈ సౌర విద్యుత్ ప్లాంటును నావల్ స్టేషన్ కరంజాలో నిర్మించారు. ఈ ప్రాంతంలోనే ఇది అతి పెద్దది. 100 శాతం దేశీయంగా తయారైన సౌర ఫలకాలు, ట్రాకింగ్ టేబుళ్లు, ఇన్వర్టర్లతో ఈ ప్లాంటును ఏర్పాటు చేసి, గ్రిడ్కు అనుసంధానించారు. దీనిపై కంప్యూటర్ల ద్వారా పర్యవేక్షణ, నియంత్రణ ఉంటుంది. 'సింగిల్ యాక్సిస్ సన్ ట్రాకింగ్ టెక్నాలజీ'ని ప్లాంటు నిర్మాణంలో ఉపయోగించారు.
నౌకాదళ స్థావరానికి కావలసిన విద్యుత్ అవసరాలు తీర్చడానికి.., సౌరశక్తిని, పునరుత్పాదక శక్తి వనరులను ఉపయోగించుకోవటానికి భారత నౌకాదళం వేసిన కీలక అడుగు ఈ ప్రాజెక్టు.
ప్రధాన మంత్రి కార్యాలయం
ఇసిఒఎస్ఒసి యొక్క ఉన్నత స్థాయి విభాగాన్ని ఉద్దేశించి 2020వ సంవత్సరం జూలై 17వ తేదీ న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2020వ సంవత్సరం జూలై 17వ తేదీ నాడు న్యూ యార్క్ లోని ఐక్య రాజ్య సమితి ఆర్థిక మరియు సామాజిక మండలి  కి చెందిన ఉన్నత స్థాయి విభాగం యొక్క ఈ సంవత్సరపు సమావేశాన్ని ఉద్దేశించి వర్చువల్ మాధ్యమం ద్వారా కీలకోపన్యాసాన్ని ఇవ్వనున్నారు. ఈ సమావేశం 0930-1130 గంటల మధ్య  జరుగనుంది. ముగింపు సమావేశం లో ప్రధాన మంత్రి నార్వే యొక్క ప్రధాని తో మరియు యుఎన్ సెక్రటరి జనరల్ తో కలసి ప్రసంగించనున్నారు.
ప్రభుత్వం, ప్రైవేటు రంగం, పౌర సమాజం మరియు విద్యావేత్త లతో కూడిన ఒక భిన్న సమూహానికి చెందిన ఉన్నత స్థాయి ప్రతినిధులు వార్షిక ఉన్నత స్థాయి విభాగం లో కొలువుదీరారు. ‘‘కోవిడ్- 19 అనంతర బహుపక్షవాదం: 75వ వార్షికోత్సవ వేళ మనకు ఎటువంటి యుఎన్ యొక్క ఆవశ్యకత ఉన్నది’’ అనేది ఈ సంవత్సరం జరిగే ఉన్నత స్థాయి విభాగం యొక్క ఇతివృత్తం గా ఉన్నది.
మారుతున్న అంతర్జాతీయ పరిసర వాతావరణం మరియు కోవిడ్-19 విశ్వమారి తాలూకు ప్రస్తుత సంకట కాలాన్ని పూర్వ రంగం గా తీసుకొని ఈ సమావేశం బహుపక్షవాదం యొక్క దిశ ను నిర్ధరించేటటువంటి మహత్వపూర్ణ బలాల పైన దృష్టి ని సారించనున్నది. దీని తో పాటు, ఈ సమావేశం సందర్భం లో బలమైన నాయకత్వం, ప్రభావశీల అంతర్జాతీయ సంస్థ లు, ప్రాతినిధ్య విస్తరణ మరియు ప్రపంచ శ్రేణి సార్వజనిక వస్తువుల కు పెరిగిన ప్రాముఖ్యం.. వీటన్నిటి రూపం లో ప్రపంచ కార్యసూచీ అమలు ను ముందుకు తీసుకుపోయే మార్గాల ను అన్వేషించనున్నారు.
భద్రత మండలి లో శాశ్వతేతర సభ్యత్వ దేశం గా  భారతదేశం జూన్ 17వ తేదీ నాడు ఎదురులేకుండా ఎన్నికైనప్పటి నుండి
విస్తృత యుఎన్ సభ్యత్వదేశాల ను ఉద్దేశించి ప్రసంగించే అవకాశం ప్రధాన మంత్రి కి లభించడం ఇదే మొదటి సారి. ఐక్య రాజ్య సమితి ని స్థాపించిన అనంతరం 75వ వార్షికోత్సవ వేళ చోటు చేసుకొంటున్నటువంటి ఇసిఒఎస్ఒసి యొక్క ఉన్నత స్థాయి విభాగ సదస్సు తాలూకు ఇతివృత్తం నిజాని కి భారతదేశం భద్రత మండలి సంబంధిత ప్రాధాన్యం తో సైతం మారుమోగుతూ ఉన్నది. దీని లో భాగం గా, కోవిడ్-19 తదనంతర జగత్తు లో ‘సంస్కరించిన బహుపక్షవాద’ ఆవశ్యకత ఉందని భారతదేశం పిలుపునిచ్చింది. ఇదే సందర్భం లో, ఇసిఒఎస్ఒసి యొక్క ప్రథమ అధ్యక్ష పదవి  రూపం లో భారతదేశం పోషించిన భూమిక ను కూడా ను స్మరించుకోవడం జరుగుతుంది. ప్రధాన మంత్రి ఇంతకు ముందు, 2016 వ సంవత్సరం జనవరి మాసం లో, ఇసిఒఎస్ఒసి యొక్క 70వ వార్షికోత్సవం జరిగిన సందర్భం లో కీలకోపన్యాసాన్ని ఇచ్చారు.
ఆర్థిక మంత్రిత్వ శాఖ
కోవిడ్-19 ని ఎదుర్కోడానికి రాష్ట్రాలకు నిధుల విడుదల
కోవిడ్ -19 మహమ్మారిని దృష్టిలో ఉంచుకుని, కేంద్ర ప్రభుత్వం రాష్ట్ర విపత్తు ప్రతిస్పందన నిధి  మొదటి వాయిదాగా రూ. 11,092 కోట్లు 2020 ఏప్రిల్ 3 న రాష్ట్రాలకు విడుదల చేసింది. ఈ రోజు లోక్సభలో అడిగిన వ్రాతపూర్వక ప్రశ్నకు సమాధానంగా కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు.
మరిన్ని వివరాలను తెలియజేస్తూ, 2020-21 సంవత్సరానికి స్థూల రాష్ట్ర దేశీయ ఉత్పత్తి  లో 2 శాతం వరకు అదనపు రుణాలు తీసుకునే పరిమితిని రాష్ట్ర ప్రభుత్వాలకు అనుమతించారని శ్రీ ఠాకూర్ అన్నారు. జిఎస్డిపిలో 2% అదనపు రుణ పరిమితికి గాను, 2020-21 సంవత్సరంలో బహిరంగ మార్కెట్ రుణాలు  పెంచడానికి జిఎస్డిపిలో 0.50 శాతం అంటే రూ.1,06,830 కోట్ల రుణాలు తీసుకోవడానికి సమ్మతి ఇప్పటికే రాష్ట్రాలకు జారీ అయింది.
విడుదల చేసిన నిధుల గురించి రాష్ట్రాల వారీగా వివరాలు Annexure-I లో ఉన్నాయని, 2020-21 సంవత్సరానికి రాష్ట్రానికి జారీ చేసిన జిఎస్డిపిలో 0.5 శాతం అదనపు రుణాలు తీసుకున్నట్లు రాష్ట్రాల వారీ వివరాలు Annexure-II లో లో ఉన్నాయని శ్రీ ఠాకూర్ చెప్పారు.
ప్రధాన మంత్రి కార్యాలయం
గురు పూర్ణిమ నాడు ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైనటువంటి గురు పూర్ణిమ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘గురు పూర్ణిమ సందర్భం లో ఇవే శుభాకాంక్షలు. మనకు ప్రేరణ ను అందించినటువంటి, మనకు మార్గదర్శనం చేసినటువంటి మరియు మనకు జీవనాన్ని గురించి ఎంతో నేర్పించినటువంటి ఆదర్శ గురువులు అందరికీ కృతజ్ఞత ను వ్యక్తం చేసేటటువంటి రోజు ఇది. నేర్చుకోవడానికి మరియు జ్ఞానార్జన కు మన సమాజం అత్యధిక ప్రాముఖ్యాన్ని కట్టబెడుతోంది. మన గురువు ల ఆశీర్వాదాలు భారతదేశాన్ని సరికొత్త శిఖరాల కు చేర్చాలని ఆకాంక్షిస్తున్నాను.’’ అని పేర్కొన్నారు.
పర్యటక మంత్రిత్వ శాఖ
కోవిడ్ అన్లాక్ దశ నేపథ్యంలో దేఖో అప్నా దేశ్ ప్రచారంలో భాగంగా పర్యాటక మంత్రిత్వ శాఖ వివిధ పర్యాటక ప్రదర్శనలను నిర్వహిస్తోంది
భారతదేశం ఇప్పుడు అన్లాక్ దశలో ఉన్నందున కేంద్ర పర్యాటక మంత్రిత్వ శాఖతో పాటు ఆ శాఖ క్షేత్ర కార్యాలయాలు దేఖో అప్నాదేశ్ ప్రచారం కింద వివిధ పర్యాటక ప్రోత్సాహక కార్యక్రమాలను నిర్వహిస్తున్నాయి. ఆయా విభాగాల సిబ్బందితో పాటు ప్రజలకు అవగాహన కల్పించే లక్ష్యంతో దేశంలోని వివిధ పర్యాటక ప్రదర్శనలను మరియు ఉత్పత్తులను ప్రదర్శిస్తున్నారు.
పర్యాటక మంత్రిత్వ శాఖ ఇండియన్ టూరిజం కొచ్చి కార్యాలయం కేరళ హోన్ స్టేస్ అండ్ టూరిజం సొసైటీ  తో కలిసి హోమ్స్టే / బి అండ్ బి యూనిట్ల కోసం ఒక వర్క్షాప్ను ఇటీవల నిర్వహించింది. ఈ వర్క్షాప్లో ఆతిథ్య పరిశ్రమ కోసం ప్రత్యేకంగా ప్రవేశపెట్టిన నిధి & సాతి కార్యక్రమంపై సమాచారం అందించారు. ఈ వర్క్షాప్లో కొచ్చితో పాటు పొరుగు జిల్లాలకు చెందిన 54 హోమ్స్టేలు / బి అండ్ బి యూనిట్ యజమానులు పాల్గొన్నారు. మరో కార్యక్రమంలో ఇండియాటూరిజం కొచ్చి, జిల్లా పర్యాటక ప్రోత్సాహక మండలి ఎర్నాకుళంతో కలిసి కేరళ 13 వ ఎడిషన్ ఉల్సవం యొక్క ఉత్సవ సాంస్కృతిక కార్యక్రమాన్ని నిర్వహించింది. కేరళ యొక్క సాంస్కృతిక వారసత్వాన్ని పునరుద్ధరించాలనే ఉద్దేశ్యంతో ఈ కార్యక్రమం నిర్వహించారు. ఈ ఉత్సవంలో కేరళకు చెందిన 28 కళా రూపాలు ప్రదర్శించారు. ఇందులో 200 మంది కళాకారులు పాల్గొన్నారు. ఈ ఉత్సవాన్ని పార్లమెంటు సభ్యుడు శ్రీ హిబీ ఈడెన్ నేతృత్వంలో కొచ్చిన్ కార్పొరేషన్ మేయర్ ప్రారంభించారు.

భారత పర్యాటక మంత్రిత్వ శాఖ బెంగళూరు కార్యాలయం “దేఖో అప్నాదేశ్” చొరవతో ఉత్తర ప్రదేశ్ లోని బౌద్ధ సర్క్యూట్లు మరియు పుణ్యక్షేత్రాల పర్యాటక ప్రదేశాలపై అవగాహన కల్పించడానికి 2021 ఫిబ్రవరి 22 న బెంగళూరులో దేశీయ పర్యాటక రోడ్ షోను నిర్వహించింది. బౌద్ధ ఇన్బౌండ్ టూరిజం ఫ్రాటెర్నిటీ  నుండి 16 టూర్ ఆపరేటర్లు రోడ్షోలో పాల్గొన్నారు. అలాగే కర్ణాటక ట్రావెల్ ఏజెంట్లు / టూర్ ఆపరేటర్లతో బి 2 బి సమావేశాలు జరిగాయి.

2021 ఫిబ్రవరి 23-24 వరకూ పూణేలో జరిగిన ఇండియా ఇంటర్నేషనల్ ట్రావెల్ మార్ట్  లో పర్యాటక మంత్రిత్వ శాఖ, ముంబై కార్యాలయం పాల్గొంది. కార్యక్రమంలో భాగంగా భారతదేశంలోని వివిధ పర్యాటక ఉత్పత్తులను ప్రదర్శించింది. అలాగే సందర్శకులకు అవసరమైన సమాచారాన్ని అందించింది. వెస్ట్రన్ రీజియన్లో ఇది 2 వ ప్రదర్శన. పర్యాటక ప్రదేశాలను తిరిగి తెరిచిన తర్వాత ఇండియాటూరిజం ముంబై ఫిజికల్ మోడ్లో పాల్గొంటుంది.
పర్యాటక మంత్రిత్వ శాఖ యొక్క ఇండియాటూరిజం హైదరాబాద్ మరియు వారణాసి కార్యాలయాలు సంయుక్తంగా "ఉత్తర ప్రదేశ్ సందర్శించండి" అనే పేరుతో రోడ్షోను 2021 ఫిబ్రవరి 24 న హైదరాబాద్లో దేఖో అప్నా దేశ్ ఆధ్వర్యంలో ఏర్పాటు చేశాయి. బౌద్ధ ఇన్బౌండ్ టూరిజం ఫ్రాటెర్నిటీ  నుండి 17 మంది ట్రావెల్ ట్రేడ్ ప్రతినిధులు తెలంగాణ మరియు ఆంధ్రప్రదేశ్ రాష్ట్రాల నుండి ట్రావెల్ ట్రేడ్ రోడ్షోలో పాల్గొన్నారు.

పర్యాటక మంత్రిత్వ శాఖకు చెందిన ఇండియా టూరిజం ఢిల్లీ కార్యాలయం సుందర్ నర్సరీకి ప్రాంతీయ స్థాయి గైడ్ల కోసం ఫీల్డ్ ట్రిప్ కమ్ బూరల్ ఆఫ్ మోరల్ నిర్వహించింది. ఇందులో 70 ఆర్ఎల్జి పాల్గొంది. దేశీయ పర్యాటకాన్ని ప్రోత్సహించడంలో పర్యాటక మంత్రిత్వ శాఖ చొరవ గురించి మరియు వారి అనుభవాన్ని పంచుకోవడంలో ఆర్ఎల్జీలు పాల్గొనడం గురించి ప్రాంతీయ డైరెక్టర్ వారికి వివరించారు. నేతాజీ సుభాస్ చంద్రబోస్ జీవితంపై క్విజ్ పోటీ కూడా వారి కోసం నిర్వహించారు.

నదీ టూరిజంపై వర్క్షాప్ 2021 ఫిబ్రవరి 22 న గువహటిలో పర్యాటక మంత్రిత్వ శాఖ నిర్వహించింది. ఈ వర్క్షాప్లో 35 మంది వాటాదారులు పాల్గొన్నారు. ఈశాన్య ప్రాంతంలో మరియు భారతదేశంలో రివర్ క్రూయిసెస్ / క్రూయిస్ టూరిజం యొక్క ప్రాముఖ్యతను ఈ కార్యక్రమంలో వివరించారు.
రక్షణ మంత్రిత్వ శాఖ
రక్షణ శాఖ మంత్రి పార్లమెంట్లో చేసిన ప్రకటన అనువాదం
రక్షణ శాఖ మంత్రి శ్రీ రాజ్నాథ్ సింగ్ పార్లమెంటు ఉభయ సభల్లో డిసెంబర్ 13, 2022న చేసిన ప్రకటన అనువాదం ఇది:
"గౌరవనీయులైన స్పీకర్/చైర్మన్,
అరుణాచల్ ప్రదేశ్లోని తవాంగ్ సెక్టార్లోని మన సరిహద్దులో 09 డిసెంబర్ 2022న జరిగిన సంఘటన వివరాలను ఈ సభకు తెలియజేస్తున్నాను.
09 డిసెంబర్ 2022న, చైనా పీఎల్ఏ దళాలు తవాంగ్ సెక్టార్లోని యాంగ్తే ప్రాంతంలో ఎల్ఏసీని దాటి వచ్చి ప్రస్తుత స్థితిని ఏకపక్షంగా మార్చేందుకు ప్రయత్నించాయి. చైనా ప్రయత్నాన్ని మన సైనికులు దృఢంగా ఎదుర్కొన్నారు. దీంతో పరిస్థితి ముఖాముఖి భౌతిక ఘర్షణకు దారితీసింది. మన భూభాగంలోకి పీఎల్ఏ రాకుండా భారత సైన్యం ధైర్యంగా నిరోధించింది. వారి పోస్ట్లకు తిరిగి వెళ్లాలే చేసింది. ఈ తోపులాటలో ఇరువైపులా కొంతమంది సైనికులకు గాయాలయ్యాయి. మన వైపు ఎటువంటి ప్రాణనష్టం జరగలేదు, తీవ్రమైన గాయాలు కూడా కాలేదు.
భారత సైనిక కమాండర్లు సకాలంలో జోక్యం చేసుకోవడంతో పీఎల్ఏ సైనికులు తమ పోస్ట్లకు తిరిగి వెళ్లారు. ఈ సంఘటన తర్వాత, ఆ ప్రాంత స్థానిక కమాండర్ 11 డిసెంబర్ 2022న చైనా సైనిక అధికారులతో సమావేశం నిర్వహించారు. దుందుడుకు చర్యలను మానుకోవాలని, సరిహద్దు ప్రాంతంలో శాంతిని, ప్రశాంతతను కాపాడాలని చైనా పక్షాన్ని కోరారు. దౌత్య మార్గం ద్వారా కూడా ఈ సమస్యను చైనా దృష్టికి తీసుకువెళ్లాం.
మన బలగాలు మన ప్రాదేశిక సమగ్రతను కాపాడుకోవడానికి కట్టుబడి ఉన్నాయి, మన భూ భాగాన్ని ఆక్రమించడానికి చేసే ఏ ప్రయత్నాన్నైనా అడ్డుకుంటూనే ఉంటాని ఈ సభకు నేను హామీ ఇస్తున్నా. మన సైనికుల ధైర్యసాహసాలకు ఈ సభ మొత్తం మద్దతుగా నిలుస్తుందని విశ్వసిస్తున్నా. జై హింద్".